  Майя Бывальцева Удмуртиын улӥсьёс «Анай но нылпи йӧскалык дӥськутэн» калыккуспо фотоконкурсэ пыриськыны быгато. Куриськонъёсты кутон тулыспалэ кутскиз. Со сярысь вожвылъяськонлэн сайтаз ивортӥзы. «Интернациональный союз женщин» мер огазеяськонэн радъям вожвылъяськон анайёс но пиналъёс понна малпамын, но озьы ик атайёс, песянайёс, песятайёс но семьялэн мукет ёзчиосыз итӥськыны быгато. Куриськонъёсты 1-тӥ тулыспалысен 25-тӥ гудырикошконозь куто. Пыриськон понна вожвылъяськонлэн  пусйиськоно, отысь ик конкурслэсь валатэтсэ (положение) шедьтыны луоз. Ӵектос йӧскалык дӥськут пыр Россиысь калыкъёслэсь узыр но пӧртэмлыко лулчеберетсэс возьматон вылысь малпамын 15-тӥ куарусёнэ вожвылъяськонлэн сайтаз 150 финалистъёслэсь но 20 вормисьёслэсь нимъёссэс шараялозы. Тодэ вайытом, 2020-тӥ арын лымшор удмуртъёслэн туспуктэмзы «Анай но нылпиос йӧскалык дӥськутэн» вожвылъяськонын 10 устоосыз пӧлы шедиз. Ватсалом, «Пельняньлэн дунневыл нуналэз» фестиваль улсын элькунын туспуктэмъёсъя «Удмуртия тэркыям» («Удмуртия в моей тарелке») вожвылъяськон мынэ.  Тегъёс: нылпиос Удмуртия Россия вожвылъяськон йӧслыкъёс туспуктэм анайёс  